25. 4. 85 De Europæiske Fællesskabers Tidende Nr. C 104/17 
Udtalelse om forslag til Rådets direktiv om indbyrdes tilnærmelse af medlemsstaternes lovgivning om 
dybfrosne levnedsmidler (*) 
(85/C 104/09) 
Rådet for De europæiske Fællesskaber besluttede den 5. oktober 1984 under henvisning til 
EØF-traktatens artikel 100 at anmode om Det økonomiske og sociale Udvalgs udtalelse om det 
nævnte emne. 
Det forberedende arbejde henvistes til Udvalgets afdeling for miljøbeskyttelse, sundhedsvæsen og 
forbrug, som udpegede Alma Williams til ordfører. Afdelingen vedtog sin udtalelse den 5. februar 
1985. 
Det økonomiske og sociale Udvalg vedtog på sin 224. plenarforsamling, den 27. februar 1985, med 
68 stemmer for og ni hverken for eller imod følgende udtalelse: 
Udvalget godkender Kommissionens forslag under forbehold af følgende bemærkninger: 
1. Generelle bemærkninger 
1.1. Udvalget går ind for en harmonisering af lovgivnin­
gen om levnedsmidler i Fællesskabet, da det mener, det vil 
medføre større bevægelighed for varer, større valgfrihed, 
bedre levnedsmiddelkvalitet og øget forbrugerbeskyttelse. 
1.2. Udvalget mener, at det navnlig er nødvendigt at 
harmonisere bestemmelserne for dybfrost, fordi der, som 
Kommissionen understreger det, »i realiteten er tale om en 
næsten fuldstændig opsplitning af dybfrostmarkedet«, selv 
om det fortsat vokser i de forskellige EF-lande. 
1.3. Udvalget understreger, at en sådan harmonisering 
ligger på linje med en international tendens og reelt vil 
betyde, at den kodeks for praksis ved behandling af dybfrost, 
som er vedtaget af Codeks Alimentarius-kommissionen 
(fælles FAO/WHO-program vedrørende levnedsmiddel­
standarder) optages i EF-reglerne. I nogle medlemsstater er 
visse aspekter af Kommissionens forslag dog mindre strenge 
end de bestemmelser, der allerede anvendes. 
1.4. Udvalget fastholder, at forbrugerbeskyttelse kom­
mer i første række og accepterer, at dette mål bedst kan nås 
med de temperaturnormer, der foreslås, og som er baseret på 
standarden -18° C (0° F). Udvalget kender det argument, at 
forslaget for handelen i medlemsstater, hvor der gælder 
højere temperaturnormer, kan indebære øgede energiom­
kostninger, men anser ikke denne indvending for væsentlig 
på baggrund af de allerede nævnte sikkerhedsgrunde, og 
fordi dette er et problem, der kan overvindes ved hjælp af 
moderne teknologi. 
1.5. Udvalget er klar over, at et produkt, der først er 
optøet, strengt taget ikke længere er dybfrost, og derfor 
teknisk set ikke falder ind under det foreslåede direktivs 
(^ EFT nr. C 267 af 6. 10. 1984, s. 6. anvendelsesområde. Ifølge Udvalget er denne fortolkning 
dog for letkøbt, og den foreslår af forbrugerbeskyttelseshen­
syn, at optøede produkter, der udbydes til salg, klart skal 
mærkes som sådanne, og at der bør anføres en advarsel om, 
at optøede produkter ikke må gennedfryses. 
1.6. Udvalget bemærker, at øget handel med disse varer 
burde medføre øget beskæftigelse, da dybfrostindustrien er 
arbejdskraftintensiv både på produktions- og distributions-
niveauet. 
1.7. I erkendelse af, at dybfrost er en relativ ny faktor i 
levnedsmiddelproduktionens historie, understreger Udval­
get, at der eksisterer et behov for: 
— uddannelse af personalet i distributions- og detailleddet, 
samt for 
— forbrugerinformation og -opdragelse. 
Sidstnævnte punkt er en opgave for både industrien, det 
offentlige, de lokale myndigheder og forbrugerorganisatio­
nerne. 
2. Særlige bemærkninger 
2.1. 11. betragtning 
I sætningsleddet »temperaturer, der skal overholdes i anlæg 
og materiel til oplagring, håndtering og distribution« skal 
medtages »transport«. 
2.2. Artikel 1, stk. 2 
Det bør gøres klart, at »dybfrost«, som defineret med henblik 
på dette direktiv, kun svarer til definitionen, såfremt varerne 
forbliver frosne. 
Nr. C 104/18 De Europæiske Fællesskabers Tidende 25. 4. 85 
2.3. Artikel 3, stk. 2, sidste punktum 
Det er ikke tilstrækkeligt klart blot at kræve, at dybfrysnin­
gen skal foretages umiddelbart efter tilberedningen af det 
pågældende produkt, da det ikke altid er teknisk muligt eller 
ønskeligt at foretage denne operation så hurtigt på grund af 
de meget forskelligartede produkter. 
Udvalget ville foretrække et udtryk som »så hurtigt som 
muligt og i overensstemmelse med god fremstillings­
praksis«. 
2.4. Artikel 4 
Udvalget mener, at den foreslåede liste over godkendte 
frysevæsker bør udarbejdes hurtigst muligt for at forhindre, 
at der indføres divergerende nationale bestemmelser på dette 
område. 
2.5. Artikel 5 
2.5.1. Udvalget understreger, at den oprindelige kvalitet 
af dybfrosne varer kun kan sikres, hvis frostkæden bevares 
intakt i alle led og erklærer, at det er nødvendigt at indføre 
strenge temperaturkrav i stedet for at tilpasse bestemmel­
serne efter uegnet udstyr. 
2.5.2. Udvalget er betænkelig ved de mulige konsekven­
ser af en afbrydelse i frostkæden, navnlig ved enhver form for 
svigt på detailniveauet. Det mener ikke, at denne artikel 
effektivt beskytter forbrugeren og anmoder Kommissionen 
om at fremme den relevante forskning for hurtigt at finde en 
løsning på problemet, da der til trods for adskillige eksperi­
menter (f.eks. en kontrolanordning, der ved hjælp af farve­
skift angiver en uønsket temperaturforøgelse) tilsyneladende 
ikke på indeværende tidspunkt findes noget tilfredsstillende 
overvågningssystem til registrering af svigt. 
2.6. Artikel 6 
2.6.1. I forbindelse med denne artikel, som vedrører 
officiel stikprøvekontrol, noterer Udvalget sig, at bevisbyr­
den påhviler de embedsmænd, der udfører kontrollen, 
såfremt direktivet ikke overholdes. 
2.6.2. Udvalget mener, at der bør fastsættes bestemmel­
ser for vedligeholdelse og kontrol med opfyldningsgrænsen, 
dvs. det niveau, op til hvilket varerne må lagres i åbne 
frysediske, for at den krævede temperatur kan bevares. 2.7. Artikel 7 
Hvad angår egnet pakning af dybfrost, noterer Udvalget sig, 
at »svedning« udgør et velkendt problem, og det anmoder 
Kommissionen om at undersøge, hvad der kan gøres for at 
løse det. 
2.8. Artikel 8 og 9 
2.8.1. Udvalget mener at forstå, at artikel 8 omhandler 
levnedsmidler til detailsalg (dvs. til husholdningerne), og at 
artikel 9 omhandler levnedsmidler, der ikke er bestemt til 
detailsalg (men f.eks. til catering), men bemærker, at den 
»endelige forbruger«, der henvises til, forekommer i arti­
kel 8, stk. 2, som kun gælder den private forbruger i 
hjemmet. 
2.8.2. Udvalget er af den opfattelse, at denne definition af 
den endelige forbruger er utilstrækkelig, og at forslaget bør 
ændres for at tage hensyn til, at institutioner (f.eks. hospi­
taler) kan være »endelige forbrugere«. 
2.9. Artikel 8 
2.9.1. Udvalget bemærker, at »stjernesystemet« der 
anbefales af CEN (Den europæiske Standardiseringsorgani­
sation), og som går ud på at mærke de forskellige afdelinger i 
husholdningskøleskabe, skabe/kummer til opbevaring af 
dybfrost og dybfrysere, samt den tilsvarende »stjernemærk­
ning« af dybfrost for tiden anvendes på frivillig basis af 
køleskabs- og levnedsmiddelindustrien. 
Udvalget foreslår, at det foreslåede direktiv skal indeholde 
bestemmelser om, at et ensartet »stjernesystem« baseret på 
CEN-normerne skal gøres obligatorisk i hele Fællesskabet. 
2.9.2. Udvalget bemærker, at de oplysninger, der fore­
slås at give den private forbruger, ikke er så detaljerede som 
dem, der skal gives til forbrugere i andre led, og foreslår, at 
Kommissionen for den private forbrugers vedkommende 
skal undersøge, om datoen for sidste anvendelsestidspunkt 
skal anføres sammen med fremstillingsdatoen, og om der 
skal anbefales en bestemd optøningsmetode. 
2.9.3. Der bør også indføres bestemmelser om advarslen 
»genfrys aldrig et optøet produkt«. Den bør anføres uud­
sletteligt på et iøjnefaldende sted på køleskabe osv. og på 
emballerede levnedsmidler som foreslået i punkt 1.5. 
2.10. Artikel 11 
Udvalget noterer sig forslagene vedrørende prøveudtagning 
og analysemetoder og henviser til sin generelle udtalelse om 
emnet (dok. ØSU 1167/84), hvori det anbefales, at Fælles­
skabets bestemmelser på dette område harmoniseres. 
25. 4. 85 De Europæiske Fællesskabers Tidende Nr. C 104/19 
2.11. Artikel 13 
Udvalget mener, at de frister, der er nævnt i denne artikel, 
bør tages under fornyet overvejelse, da fristerne den 1. maj 1985 og den 1. maj 1986 synes for korte, og fristen for 
udsættelse (indtil den 1. januar 1995) er for lang, og burde 
være den 1. januar 1990. 
Bruxelles, den 27. februar 1985. 
Gerd MUHR 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
Forkastet ændringsforslag 
Følgende ændringsforslag, som var indgivet i overensstemmelse med forretningsordenen, blev forkastet af 
Udvalget under debatten: 
Punkt 2.11. 
Punktet affattes således: 
»Artikel 13 
Afdelingen mener, at fristerne for efterkommeise af direktivet, nemlig den 1. maj 1985 og den 1. maj 1986 synes for 
korte, men godkender det forslag, at medlemsstaterne kan udsætte ikrafttrædelsen af artikel 5, stk. 2, litra b), til 
den 1. januar 1995.« 
Begrundelse 
Medmindre den seneste frist (den 1. januar 1995), der er foreslået, vedtages, vil mange detailhandlere (navnlig de 
mindre) ikke være i stand til at absorbere de højere omkostninger, der er forbundet med investeringer i nyt udstyr 
inden for så kort en periode, som er fastsat i forslaget til udtalelse. Dette ville medføre, at mange detailhandlere 
måtte opgive at sælge dybfrost, hvilket ikke ville være i forbrugernes interesse. 
Afstemningsresultat 
29 stemmer for; 42 stemmer imod; 2 stemmer hverken for eller imod.